text: [{"text_idx": "#000002", "text": "\u201dFlogfelag\u201d, i\u00f0 fevnir um allan heim, vitjar F\u00f8royar"}, {"text_idx": "#000003", "text": "I\u0301 d\u00f8gunum 23.-27. januar vitja tveir lei\u00f0arar fra\u0301 donsku deildini av altjo\u0301\u00f0a missio\u0301ns- og ney\u00f0hja\u0301lparfelagsskapinum MAF (Mission Aviation Fellowship) i\u0301 F\u00f8royum. Endama\u0301li\u00f0 er at hitta f\u00f8royingar og bjo\u0301\u00f0a til samstarv."}, {"text_idx": "#000004", "text": "Gestirnir eru Peter Hedelund, a\u00f0alskrivari, og Helmer Olsen, kunningarflogskipari. Vi\u00f0 fra\u0301s\u00f8gnum og filmi \u00e6tla teir at geva fo\u0301lki innlit i\u0301 ein heim vi\u00f0 flogf\u00f8rum og flogskiparum, sum \u201cflu\u0301gva vo\u0301n til fo\u0301lk og fo\u0301lk hagar, sum vo\u0301n er\u201d, ver\u00f0ur sagt i\u0301 ti\u0301\u00f0indaskrivi."}, {"text_idx": "#000008", "text": "Ta\u00f0 vo\u0301ru nakrir kristnir Royal Air Force-flogskiparar, sum sto\u0301\u00f0u og hugt hv\u00f8r at \u00f8\u00f0rum og teimum oy\u00f0ileggingum, sum flogf\u00f8rini h\u00f8vdu elvt til seinastu a\u0301rini. Saman kanna\u00f0u teir m\u00f8guleikan at bru\u0301ka royndir si\u0301nar i\u0301 t\u00e6nastu fyri fri\u00f0in. Hugsa t\u00e6r, um flogf\u00f8rini ikki einans oy\u00f0il\u00f8gdu, men kundu koma vi\u00f0 gr\u00f8\u00f0ing og heilsubo\u0301t til st\u00f8\u00f0, har eingin annar kundi na\u0301a?"}, {"text_idx": "#000009", "text": "Teir ensku flogskipararnir tveittu seg u\u0301t i\u0301 eina verk\u00e6tlan, sum teir nevndu Mission Aviation Fellowship (MAF). Ein verk\u00e6tlan sum nu\u0301 75 a\u0301r seinni er til sta\u00f0ar um allan heimin."}, {"text_idx": "#000010", "text": "Vi\u00f0 flogfari r\u00f8kkur hja\u0301lp u\u0301t til heimsins mest avbyrgdu \u00f8ki"}, {"text_idx": "#000012", "text": "Fjo\u0301r\u00f0a hv\u00f8nn minutt lendir ella fer eitt av teimum 131 flogf\u00f8runum hja\u0301 MAF a\u0301 flog onkusta\u00f0ni i\u0301 heiminum. Flogf\u00f8rini hava st\u00f8\u00f0 i\u0301 26 londum, og meira enn 2.000 hja\u0301lparfelagsskapir, sta\u00f0bundnar kirkjur, sju\u0301krahu\u0301s og missio\u0301nsfel\u00f8g bru\u0301ka flogflutningin fyri at r\u00f8kka fo\u0301lkum, sum bu\u0301gva i\u0301 avbyrgdum samfel\u00f8gum."}, {"text_idx": "#000018", "text": "MAF stendur fyri Mission Aviation FellowshipEin altjo\u0301\u00f0a tv\u00f8rkirkjuligur missio\u0301nsfelagsskapur vi\u00f0 deildum um allan heimKristnir flogskiparar hja\u0301 Royal Air Force i\u0301 Englandi fo\u0301ru undir virksemi\u00f0 i\u0301 1945Hevur 131 flogf\u00f8r i\u0301 26 verk\u00e6tlanarlondumUm heimin hevur MAF 1.200 starvsfo\u0301lk, harav meira enn helvtin eru sta\u00f0bundin starvsfo\u0301lk og umlei\u00f0 200 eru virknir flogskipararMAF vitjar F\u00f8royar 23.-27. januar 2020Til ber at lesa meira um MAF a\u0301 "}, {"text_idx": "#000019", "text": "Ni\u00f0anfyri er filmsbrot fra\u0301 eini l\u00e6knavitjan a\u0301 Madagaskar:"}]